Mazurek, Milan, poslanec NR SR (2018-02-14):
Vďaka za informáciu. Tak vrátim sa k podstate toho, o čom tu dnes rokujeme, a k podstate návrhu zákona, ktorým sa mení Trestný zákon a ktorým sa snažíme ako poslanci Ľudovej strany Naše Slovensko konečne začať chrániť štátne hranice Slovenskej republiky, ktoré dnes sú asi ako deravé sito, a môže si cez nich vkročiť na naše územie úplne každý, komu sa to zachce, bez akéhokoľvek, bez akejkoľvek trestnej zodpovednosti za toto svoje protiprávne konania. Tak ako som spomínal v dôvodovej správe, tak práve štátne hranice Slovenskej republiky sú jedným zo základných znakov nášho štátu, a ak si ich nebudeme chrániť, tak sa naše územie môže pri súčasnej imigračnej vlne, ktorá sa valí do Európy, dostať prakticky ktokoľvek a spáchať úplne čokoľvek, pretože podľa platných zákonov Slovenskej republiky nelegálne prekročenie našich hraníc je iba obyčajný priestupok, nie je to vôbec žiadny trestný čin. To znamená, Slovenská republika žiadnym spôsobom nevykonáva prevenciu voči tomu, aby sa títo nelegálni imigranti a potenciálna hrozba, ktorá dnes devastuje západnú Európu, nedostávala aj do nášho štátu a nemohla tu páchať to, čo sa deje dnes v západnej Európe. A to je presne to, o čom som hovoril. Pozrime si Švédsko, ako rapídne stúpla kriminalita cudzincov, ako rapídne stúpol počet znásilnení a koľko bielych žien je tam pravidelne znásilňovaných imigrantami, ktorí neprišli do Európy, aby tu pracovali, aby vytvárali hodnoty, aby sa snažili integrovať, zapadnúť a prijať naše civilizačné hodnoty, ako aj našu kresťanskú vieru, ale, naopak, prišli využívať výhody sociálneho systému, ktorý im tieto naivné a hlúpe západné štáty poskytujú, užívať si všetky výhody, ktoré im Európa poskytuje ako taká, a poprípade páchať kriminalitu, znásilňovať ženy a predávať drogy a podobné veci. Preto musíme, je povinnosťou všetkých poslancov Národnej rady, ktorým úprimne leží na srdci láska k svojej vlasti, chrániť naše hranice a náš národ. Ak teda nechceme dopadnúť ako západné štáty, ako Anglicko, Nemecko, Francúzsko, ako som spomínal, všetky tie vojny s gangami, vypálené štvrte, tie znásilnenia, teroristické útoky a množstvo trestných činov, o ktorých s v médiách, bohužiaľ, nepíše, pretože je to politicky nekorektné, písať o trestných činoch, ktoré páchajú tí dobrí, milí astronómovia, inžinieri, architekti a lekári, ktorí sem prichádzajú zo štátov, ako je Eritrea, Líbya, Irak či Pakistan. No, bohužiaľ, realita a pravda je také, že všetky tie oblasti, kde sa títo nelegálni imigranti dostali a kde ich len tak otvorene pustili, kde ich nechali prebývať, sa zmenila častokrát na tzv. no-go zóny, kde už normálny pôvodný biely európsky človek nemá ani možnosť prísť, pretože by mu hrozila, hrozilo nielen ublíženie na zdraví, ale hrozila by mu jednoducho smrť. A takéto no-go zóny máme v Francúzsku, v Anglicku, máme ich v Nemecku, Švédsku, sú v Taliansku, videl som ich na vlastné oči. Je to jednoducho všade, vo všetkých týchto západných štátoch a nemôžu si pred tým zakrývať oči, ani tí najväčší liberáli. No a práve preto v tejto novele zákona prichádzame s novinkou a to je zavedením nového trestného činu, a to je nelegálne, nelegálne prekročenie hraníc Slovenskej republiky, za ktoré by hrozilo takémuto páchateľovi až tri roky väzenia. Určite mnohí kritici a oponenti, ktorí by chceli kritizovať každý jeden návrh z dielne Ľudovej stany Naše Slovensko, prišli s argumentami, že chceme akýmsi spôsobom napĺňať väznice v Slovenskej republike a že toto nie je efektívny spôsob, ktorým môžme zabrániť invázii cudzích imigrantov do nášho štátu. Zoberme si ale príklad z Maďarska. Maďarsko postavilo na svojej južnej hranici so Srbskom plot, ktorým sa snažilo zabrániť v príchode nelegálnych imigrantov, resp. prechode nelegálnych imigrantov cez svoje územie až do Nemecka alebo do Švédska, a resp. tam, kam títo imigranti putovali. Aj napriek tomu, že tento plot postavili, museli poslať obrovské množstvá policajných jednotiek na hranice, pretože imigranti na tento plot zaútočili, snažili sa ho podliezť, preliezť, zničiť, roztrhať, jednoducho akýmkoľvek spôsobom narušiť. A to preto, že si boli dobre vedomí, že aj keď sa dostanú za tento plot na územie Maďarska, nehrozí im žiaden trestný čin a prinajhoršom ich zavrú do nejakého imigračného tábora, kde si požiadajú o azyl, medzitým ale zahodia svoje doklady, budú tvrdiť, že majú 15 rokov, aby sa k nim správali ako k deťom, a budú tvrdiť, že sú úplne z iného štátu, kde je aktuálne vojnový konflikt, a budú vedieť, že si tam budú ako v hoteli sedieť a dúfať, že im neskôr dajú azyl, resp. že ich odošlú aj tak do Nemecka. Keď ale imigranti zistili potom, čo vláda Viktora Urbana zaviedla v Maďarsku trestný čin nelegálneho prekročenia hraníc, za ktorý hrozia aj 3, až 3 roky väzenia, prestali využívať Maďarsko ako tranzitnú krajinu na svoje cesty do Nemecka, do Švédska a do iných štátov. Pretože je úplne iné, keď ten imigrant dopredu vie, že ak by ho v tom štáte chytili, tak ho nezavrú do imigračného centra alebo nejakého hotela a nebudú sa ním hrať ako s malým dieťaťom, ale pôjde natvrdo do basy medzi iných kriminálnikov, tak si veľmi rýchlo rozmyslí, či využije na svoj presun do západnej Európy ten-ktorý štát, ktorý má zavedenú takúto legislatívu. A práve toto je účelom tohto, tohto, tejto našej novely zákona, ktorá mení Trestný zákon. Predstavme si, že by tých 78 nelegálnych imigrantov, ktorí tu prevážali dvaja tureckí kamionisti, vedelo, že ak by ich na Slovensku chytili, tak by im nehrozil iba priestupok a následný pobyt v nejakom azylovom centre, kde by si požiadali o azyl a hrali sa na úbožiakov, chudáčikov a ukrivdených ľudí, ale hrozilo by im väzenie, tak by si desaťkrát viac rozmysleli, či využijú na svoj presun práve územie Slovenskej republiky. A práve toto je zmysel tohto Trestného zákona, prevencia. Chceme imigrantov odradiť od samotného vstupu na územie Slovenskej republiky, pretože ten stav je úplne taký, ako keby sme si to dali do porovnania, že my sme v našom právnom systéme ešte nemali zavedené trestné činy napríklad za vraždu alebo za lúpež. Aj potom by vystúpili poslanci Ľudovej strany Naše Slovensko s tým, že chceme tieto trestné činy do nášho trestného systému zaviesť, a následne by sa ozvala nejaká kritika s tým, ale veď to naplní slovenské väznice. Lenže trestný čin vraždy alebo lúpeže nemáme v Trestnom zákone preto, aby sme napĺňali väznice, ale preto, aby fungovali preventívne, aby sa tieto trestné činy nediali. A presne takto funguje aj tento náš návrh zákona. A pre tých, ktorí si myslia, že súčasná legislatíva je dostatočná a že akými priestupok a následné vyhostenie je dostatočná motivácia pre imigrantov, aby sa Slovensku vyhli, tak sú na veľkom omyle. Bohužiaľ, ten proces vyhostenia je náramne zložitý. A o to zložitejší je, keď, ako vieme, títo imigranti častokrát zahadzujú svoje doklady, menia informácie, tvária sa, že sú niekto iný, odmietajú priznať svoju totožnosť a náš štát jednoducho nevie, kam týchto ľudí vyhostiť. Potom trvá ten azylový proces niekedy aj rok a pol a ten imigrant je tu, my ho živíme, staráme sa oňho, je peknom, v peknom azylovom centre, jednoducho poskytujeme mu všetky služby, šatíme ho, živíme ho a on sa má jednoducho ako v hoteli a dúfa, že možno, keď si požiada o azyl v Nemecku, tak ho tam jednoducho vezmú. To znamená, to vyhostenie nie je taký jednoduchý proces, ako si to mnohí predstavujú, že imigrant sem príde, my ho následne vynesieme a je všetko v poriadku. Ale keď ten imigrant, opakujem, bude vedieť, že ak príde na územie Slovenskej republiky a dopustí sa trestného činu, za ktorý mu hrozí pobyt vo väzení s ďalšími kriminálnikmi, čo už nie je taká sranda ako to azylové centrum s pekným dvorom, hojdačkami, posilňovňou a inými zábavnými akciami, tak si, opakujem, desaťkrát viac rozmyslí, či na to územie Slovenskej republiky vôbec príde. No a v rámci toho takisto zavádzame aj nový trestný čin nelegálneho, resp. protiprávneho sa zdržiavania sa na území Slovenskej republiky, pretože podľa súčasnej legislatívy, ak niekomu skončí vízové povolenie na pobyt v Slovenskej republike, náš štát má právo ho iba vyzvať, aby Slovenskú republiku opustil, a môžme sa pozerať na to, či to splní, nesplní, ale nepácha opätovne žiaden trestný čin. Ak by sme ho ale vyzvali a povedali, máš 30 dní na to, aby si odišiel, lebo inak skončíš vo väzení, tak by ste veľmi rýchlo videli, ako by sa zbavil a Slovenskú republiku opustil a dodržiavanie princípov právneho štátu by sa tak aj v našom štáte posunulo na úplne novú úroveň. Ja si preto neviem predstaviť iné protestné hlasy alebo kohokoľvek, ktorý by sa snažil vystúpiť voči tomuto návrhu zákona ako k niečomu zlému, voči niečomu, čo je nesystémové, neprináša to úžitok, ktorý by sme potrebovali, pretože, ako som spomínal, práve Maďarsko je jasným príkladom toho, že keď sa takýto návrh zákona zavedie do praxe, imigranti na svoju cestu do západnej Európy zvolia iné štáty. A my sa nepotrebujeme starať o Nemcov, Francúzov, keď sú natoľko hlúpi, aby si zvolili vlády, ktoré akceptujú prijímanie týchto nelegálnych imigrantov a akceptujú to, že im do štátov dovážajú jeden, dva, tri milióny imigrantov každý rok, tak je to ich vlastný problém. My predsa nemôžme rozhodovať za Nemcov, Francúzov. Naším cieľom a našou úlohou a úlohou poslancov Ľudovej strany Naše Slovensko je však chrániť Slovákov, chrániť Slovenskú republiku, chrániť náš vlastný národ. A práve tento návrh zákona pomôže do budúcnosti predísť situáciám, aké sa dejú dnes v západnej Európe, pretože, ako som spomínal, projekt multikulturalizmu je jedno fatálne fiasko, ktoré sa ukázalo ako deštruktívna ideológia, vraždiaca ideológia, ktorá za sebou zanecháva iba spúšť, ničenie, beznádej, zúfalstvo a obrovskú kriminalitu. A práve preto sa musíme tejto vražednej ideológii multikulturalizmu oblúkom vyhnúť. No a v súvislosti s tým, keďže nám ide o komplexné riešenie tejto problematiky, zavádzame aj vyššie trestné sadzby pre prevádzačov, ktorí cez naše územie budú chcieť týchto nelegálnych imigrantov akýmsi spôsobom previesť. Práve ten prípad dvoch tureckých kamionistov, ktorí sem prevážali tých 78 nelegálnych imigrantov, je presným príkladom toho, o akých prípadoch hovoríme. Keby boli tie sadzby za zločiny prevádzačstva vyššie, ako navrhujeme my, možno aj títo tureckí kamionisti by si omnoho viac rozmysleli, či pôjdu cez Slovenskú republiku, alebo si na svoju tranzitnú cestu vyberú nejaké iné štáty Európy. Preto chcem požiadať, aj keď tu sedia len prázdne lavičky, a je možné, že si to možno niektorí poslanci koalície pustia zo záznamu, všetkých poslancov tejto Národnej rady, možno s výnimkou Slovenskej arabskej Strany, ktorej predsedá Richard Sulík, sa síce tvári ako bojovník proti imigrácii, no jeho vlastní poslanci, menovite pán Klus, pán Dostál, pán Osuský, tu opakovane obhajujú dovoz zahraničných pracovníkov, zahraničných imigrantov, registráciu islamu, jednoducho všetkého, čo je protislovenské, to znamená, nielen schizofrénia tejto strany, ale absolútna beznádej v ich nejakých zmyslových počinoch je možná vidieť. Ale každopádne chcem požiadať všetkých ostatných normálnych poslancov Národnej rady, aby zahlasovali za tento návrh zákona, aby zamedzili tomu, aby sa zo Slovenska nestala taká istá multikultúrna diera, ako je napríklad dnes mnoho častí Švédska alebo Francúzska, ako som spomínal, a aby ochránili slovenský národ pred hrozbami, ktoré do budúcnosti reálne hrozia, pretože imigračná kríza dnes neskončila, ale práve naopak, bude ešte horšia, ešte silnejšia a ešte viac miliónov neeurópskych imigrantov s úplne iným kultúrnym nastavením, s úplne inými hodnotami, z úplne iných národov, iných náboženstiev, ktoré sú nekompatibilné s našou európskou kresťanskou civilizáciou, bude do Európy prichádzať a môže to mať aj na nás Slovákov, slovenský národ a slovenský štát úplne devastačné účinky. Práve preto všetci tí, ktorým záleží na ochrane slovenského národa, ochrane slovenských hraníc, tento návrh zákona podporia, minimálne ho posunú do druhého čítania, ak nájdu nejaké chyby, môžu podať pozmeňujúce, doplňujúce návrhy, ktoré by tento zákon možno ešte viac vylepšili a sprísnili tieto sadzby a ešte viac chránili obyvateľov Slovenskej republiky. Ďakujem.